|  |  |
| --- | --- |
| Til Fødevarestyrelsens høringspartnere | J.nr. 2017-29-35-00389Ref. GUHDato: 24-05-2017 |

**Høring over forslag til ændringer vedrørende grænseværdier for en række pesticidrester (j. nr. 2017-29-35-00389) - Forslag til ændring af forordning (EF) nr. 396/2005 (SANTE/10656/2016)**

Forslaget vedr. grænseværdier for følgende pesticider: *Bacillus amyloliquefaciens* FZB24, *Bacillus amyloliquefaciens* MBI 600, *Beauveria bassiana* NPP111B005, *Beauveria bassiana* 147, leret trækul, cyclaniliprol, dichlorprop, ethephon, etridiazol, flonicamid, fluazifop-P, hydrogenperoxid, metaldehyd, penconazol, spinetoram, tau-fluvalinat og Urtica spp.

Grænseværdierne foreslås ændret på baggrund af ansøgning om nye anvendelser.

EU's Fødevareautoritet EFSA har foretaget en risikovurdering af alle de foreslåede maksimal­græn­seværdier. I de tilfælde, hvor en MRL ikke accepteres, er det på baggrund af mangler i datagrundlaget eller fordi, risikovurderingen har påvist indtagsproblemer ved den foreslåede MRL.

Forslaget findes kun på engelsk.

Høringssvar skal være Fødevarestyrelsen i hænde senest **tirsdag d. 30. maj 2017 kl. 10.** Høringssvar sendes til 29@fvst.dk. Referer venligst til j. nr. 2017-29-35-00389. Evt. spørgsmål kan rettes til Gudrun Hilbert guh@fvst.dk.

Om høringsfrister

Fødevarestyrelsen gør opmærksom på, at de fastlagte procedurer for forslag til behandling i Kommissionens komitéer (komitésager) normalt gør det nødvendigt at fastsætte meget stramme tidsfrister for afgivelse af høringssvar.

Forslag til afstemning i komiteprocedure kan ifølge forretningsordenen for Den Stående Komite for Planter, Dyr, Fødevarer og Foder (SCoPAFF) påregnes fremsendt fra Kommissionen to uger før afstemningen. På væsentlige sager skal der fremsendes grundnotat til Folketingets Europaudvalg senest 8 dage forud for afstemningen.

Udarbejdelse og behandling af notater til godkendelse i regeringen inden for disse frister gør det nødvendigt for Fødevarestyrelsen at fastsætte meget korte høringsfrister, for at høringssvarene herefter kan indgå i behandlingen af sagen. Ofte vil fristen være maksimalt 2 arbejdsdage til afgivelse af høringssvar.

Fødevarestyrelsen gør sit yderste for at give høringsparterne så lang høringsfrist som muligt inden for de givne rammer.

Med venlig hilsen

Gudrun Hilbert